Diari Oficial de la Generalitat Valenciana


Sumari del DOGV 6943, del 15-01-2013 (2013/171)

RESOLUCIÓ de 19 de desembre de 2012, de la Direcció General de Medi Natural, per la qual es fa pública la relació de les forests propietat de la Generalitat, en les quals s'establix la gratuïtat dels aprofitaments apícoles disponibles a partir de l'1 de setembre de 2013.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6943

Data del DOGV
:   15-01-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/171


Data del document
:   19-12-2012

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Correcció d'errades

Anàlisi jurídica

 Descriptors 

:   * ajuda pública

RESOLUCIÓ de 19 de desembre de 2012, de la Direcció General de Medi Natural, per la qual es fa pública la relació de les forests propietat de la Generalitat, en les quals s'establix la gratuïtat dels aprofitaments apícoles disponibles a partir de l'1 de setembre de 2013. [2013/171]  
El Decret 71/2011, de 10 de juny, del Consell, establix el procediment de concessió d'assentaments apícoles en forests propietat de la Generalitat a través de convocatòries de caràcter anual, que s'inicia en el mes de gener de cada any amb la necessària publicació en el Diari Oficial de la Comunitat Valenciana de la relació de forests disponibles i susceptibles d'aprofitaments apícoles, i s'indica el nombre d'assentaments autoritzats per a cada un d'estos i el codi d'identificació, així com la situació de disponibilitat i una estimació de la quantitat de ruscos que cada assentament puga suportar.  
La Llei 3/1993, de 9 de desembre, Forestal de la Comunitat Valenciana, considera els productes apícoles com a aprofitaments forestals que s'han de sotmetre a autorització administrativa de conformitat amb els articles 30.2 i 31.  
La competència per a dictar la resolució de la relació de forests gratuïtes la té la Direcció General del Medi Natural, de la Conselleria d'Infraestructures, Territori i Medi Ambient, de conformitat amb el que establix el Decret 112/2011, de 2 de setembre, del Consell, pel qual s'aprova el Reglament Orgànic i Funcional de la Conselleria d'Infraestructures, Territori i Medi Ambient (DOCV 6602, 06.09.2011).  
  
En virtut d'això, resolc:  
  
Article 1  
Fer pública la relació de les forests susceptibles d'aprofitaments apícoles i disponibles a partir del dia 1 de setembre de 2013, que consta en l'annex I d'esta resolució.  
  
Article 2  
En el termini de 20 dies hàbils comptadors a partir de l'endemà de la publicació mencionada anteriorment, els interessats en la concessió d'assentaments apícoles podran presentar les instàncies dirigides a la direcció territorial de la província on estiga ubicada cada forest, (el model de la qual consta com a imprés associat al procediment de gratuïtat dels aprofitaments apícoles de forests de propietat de la Generalitat en la pàgina web de la Generalitat), per qualsevol dels mitjans previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
La concessió de cada assentament la resoldrà el director territorial competent, i es publicarà en el Diari Oficial de la Comunitat Valenciana i s'adjudicarà per tres anys des del dia 1 de setembre de 2012 fins al 31 d'agost de 2015.  
  
Article 3  
Per a l'adjudicació dels aprofitaments i en general, per a tot allò no previst en esta resolució, caldrà ajustar-se al que establix el Decret 71/2011, de 10 de juny, del Consell, pel qual s'establix la gratuïtat dels aprofitaments apícoles en forests de propietat de la Generalitat Valenciana.  
  
Article 4  
L'adjudicació dels aprofitaments apícoles estarà condicionada pels treballs que s'executen en les dites forests. Els adjudicataris hauran d'assumir les instruccions de la direcció d'obra en cada cas.  
  
DISPOSICIÓ FINAL  
  
Única. Entrada en vigor  
Esta resolució entrarà en vigor el mateix dia que es publique en el Diari Oficial de la Comunitat Valenciana.  
  
València, 19 de desembre de 2012.- El director general de Medi Natural: Alfredo José González Prieto.ANNEX I  
  
Relació de forests propietat de la Generalitat en què s'establix la gratuïtat dels aprofitaments apícoles disponibles   
a partir de l'1 de setembre de 2013 i nombre màxim d'assentaments per forest  
  
Província d'Alacant  
  
  
  
  
  
Província de Castelló  
  
  
  
  
  
Província de València  
  
  
  
  
  
\* \* \* \* \* \* \* \* \*  
  
  
  
  
ANEXO I  
  
Relación de montes propiedad de la Generalitat en los que se establece la gratuidad de los aprovechamientos apícolas disponibles   
a partir del 1 de septiembre de 2013 y número máximo de asentamientos por monte  
  
Provincia de Alicante  
  
  
  
  
  
Provincia de Castellón  
  
  
  
  
  
Provincia de Valencia  
  
